title: 2010/701/ΕΕ: Απόφαση του Συμβουλίου, της 21ης Οκτωβρίου 2010 , για τη θέση που πρέπει να λάβει η Ευρωπαϊκή Ένωση στο πλαίσιο του συμβουλίου σταθεροποίησης και σύνδεσης, το οποίο συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης#Σχέδιο — Απόφασης αριθ. …/… του Συμβουλίου σταθεροποίησης και σύνδεσης που συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου της … σχετικά με τις διατάξεις για τον συντονισμό των συστημάτων κοινωνικής ασφάλισης που περιλαμβάνονται στη συμφωνία σταθεροποίησης και σύνδεσης

text:
               23.11.2010

               EL

               Επίσημη Εφημερίδα της Ευρωπαϊκής Ένωσης

               L 306/28

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 21ης Οκτωβρίου 2010
   για τη θέση που πρέπει να λάβει η Ευρωπαϊκή Ένωση στο πλαίσιο του συμβουλίου σταθεροποίησης και σύνδεσης, το οποίο συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης
   (2010/701/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 2 στοιχείο β) σε συνδυασμό με το άρθρο 218 παράγραφος 9,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το άρθρο 46 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου (1) («συμφωνία»), προβλέπει ότι το συμβούλιο σταθεροποίησης και σύνδεσης θεσπίζει, με απόφασή του, διατάξεις για την υλοποίηση των στόχων που προβλέπει το εν λόγω άρθρο.

               (2)

               Σύμφωνα με τα άρθρα 1 και 2 του πρωτοκόλλου (αριθ. 22) σχετικά με τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (3)

               Σύμφωνα με τα άρθρα 1 και 2 του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, τα εν λόγω κράτη μέλη δεν συμμετέχουν στην έκδοση της παρούσας απόφασης και δεν δεσμεύονται από αυτήν ούτε υπόκεινται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να τηρήσει η Ευρωπαϊκή Ένωση στο πλαίσιο του συμβουλίου σταθεροποίησης και σύνδεσης που συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών της, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, όσον αφορά την εφαρμογή του άρθρου 46 της εν λόγω συμφωνίας, βασίζεται στο σχέδιο απόφασης του συμβουλίου σταθεροποίησης και σύνδεσης που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της.

      Λουξεμβούργο, 21 Οκτωβρίου 2010.

            Για το Συμβούλιο

            Η Πρόεδρος

         J. MILQUET

      (1)  ΕΕ L 84 της 20.3.2004, σ. 13.

      Σχέδιο
      ΑΠΌΦΑΣΗΣ αριθ. …/… ΤΟΥ ΣΥΜΒΟΥΛΊΟΥ ΣΤΑΘΕΡΟΠΟΊΗΣΗΣ ΚΑΙ ΣΫΝΔΕΣΗΣ
      που συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου
      της …
      σχετικά με τις διατάξεις για τον συντονισμό των συστημάτων κοινωνικής ασφάλισης που περιλαμβάνονται στη συμφωνία σταθεροποίησης και σύνδεσης
      ΤΟ ΣΥΜΒΟΥΛΙΟ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ,
      Έχοντας υπόψη τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου (1), και ιδίως το άρθρο 46,
      Εκτιμώντας τα ακόλουθα:

                  (1)

                  Το άρθρο 46 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου («συμφωνία»), προβλέπει τον συντονισμό των συστημάτων κοινωνικής ασφάλισης της Πρώην Γιουγκοσλαβικής Δημοκρατίας της Μακεδονίας και των κρατών μελών και καθορίζει τις αρχές γι’ αυτόν τον συντονισμό.

                  (2)

                  Το άρθρο 46 της συμφωνίας προβλέπει ότι το συμβούλιο σταθεροποίησης και σύνδεσης θεσπίζει απόφαση με σκοπό την εφαρμογή των στόχων που καθορίζονται στο εν λόγω άρθρο.

                  (3)

                  Όσον αφορά την εφαρμογή της αρχής της μη διάκρισης, η παρούσα απόφαση δεν θα πρέπει να δίνει πρόσθετα δικαιώματα που να απορρέουν από ορισμένα γεγονότα ή συμβάντα διαπιστωθέντα στο έδαφος του άλλου συμβαλλόμενου μέρους, εφόσον αυτά τα γεγονότα ή συμβάντα δεν λαμβάνονται υπόψη δυνάμει της νομοθεσίας του πρώτου συμβαλλόμενου μέρους, πλην του δικαιώματος εξαγωγής ορισμένων παροχών.

                  (4)

                  Κατά την εφαρμογή της παρούσας απόφασης, το δικαίωμα των εργαζομένων υπηκόων της Πρώην Γιουγκοσλαβικής Δημοκρατίας της Μακεδονίας σε οικογενειακές παροχές θα πρέπει να υπόκειται στον όρο ότι τα μέλη της οικογένειάς τους κατοικούν νόμιμα με τους εργαζομένους αυτούς στο κράτος μέλος όπου απασχολούνται αυτοί οι εργαζόμενοι. Η παρούσα απόφαση δεν θα πρέπει να παρέχει δικαίωμα οικογενειακών παροχών για μέλη της οικογένειάς τους που κατοικούν σε άλλο κράτος, λόγου χάρη στην Πρώην Γιουγκοσλαβική Δημοκρατία της Μακεδονίας.

                  (5)

                  Ο κανονισμός (ΕΚ) αριθ. 859/2003 του Συμβουλίου (2) ήδη επεκτείνει τις διατάξεις του κανονισμού (ΕΟΚ) αριθ. 1408/71 και του κανονισμού (ΕΟΚ) αριθ. 574/72 στους υπηκόους τρίτων χωρών οι οποίοι δεν καλύπτονται από τις διατάξεις αυτές μόνον εξαιτίας της ιθαγένειάς τους. Ο κανονισμός (ΕΚ) αριθ. 859/2003 καλύπτει ήδη την αρχή του συνυπολογισμού των περιόδων ασφάλισης που κατοχυρώνουν οι εργαζόμενοι της Πρώην Γιουγκοσλαβικής Δημοκρατίας της Μακεδονίας στα διάφορα κράτη μέλη, όσον αφορά το δικαίωμα σε ορισμένες παροχές, όπως ορίζονται στην πρώτη περίπτωση του άρθρου 46 της συμφωνίας.

                  (6)

                  Ενδέχεται να χρειαστεί η πρόβλεψη ειδικών διατάξεων που να ανταποκρίνονται στα ιδιαίτερα χαρακτηριστικά της νομοθεσίας της Πρώην Γιουγκοσλαβικής Δημοκρατίας της Μακεδονίας ώστε να διευκολυνθεί η εφαρμογή των κανόνων συντονισμού.

                  (7)

                  Προκειμένου να εξασφαλιστεί ο ομαλός συντονισμός των συστημάτων κοινωνικής ασφάλισης των κρατών μελών και της Πρώην Γιουγκοσλαβικής Δημοκρατίας της Μακεδονίας, κρίνεται αναγκαία η θέσπιση ειδικών διατάξεων για τη συνεργασία μεταξύ των κρατών μελών και της Πρώην Γιουγκοσλαβικής Δημοκρατίας της Μακεδονίας, καθώς και μεταξύ του ενδιαφερόμενου και του φορέα του αρμόδιου κράτους.

                  (8)

                  Θα πρέπει να θεσπιστούν μεταβατικές διατάξεις για να προστατευθούν τα πρόσωπα που καλύπτονται από την παρούσα απόφαση ώστε να διασφαλιστεί ότι αυτοί δεν θα απωλέσουν δικαιώματα ως συνέπεια της έναρξης ισχύος της απόφασης,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      ΜΕΡΟΣ I

         ΓΕΝΙΚΕΣ ΔΙΑΤΑΞΕΙΣ

      Άρθρο 1
      Ορισμοί
      1.   Για τους σκοπούς της παρούσας απόφασης, νοούνται ως:
      α)   «συμφωνία»: η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών της, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου·
      β)   «κανονισμός»: ο κανονισμός (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (3), όπως εφαρμόζεται στα κράτη μέλη της Ευρωπαϊκής Ένωσης·
      γ)   «κανονισμός εφαρμογής»: ο κανονισμός (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (4)·
      δ)   «κράτος μέλος»: ένα κράτος μέλος της Ευρωπαϊκής Ένωσης·
      ε)   «εργαζόμενος»:

                  i)

                  για τους σκοπούς της νομοθεσίας κράτους μέλους, πρόσωπο που ασκεί δραστηριότητα ως μισθωτός εργαζόμενος κατά την έννοια του άρθρου 1 στοιχείο α) του κανονισμού·

                  ii)

                  για τους σκοπούς της νομοθεσίας της Πρώην Γιουγκοσλαβικής Δημοκρατίας της Μακεδονίας, πρόσωπο που ασκεί δραστηριότητα ως μισθωτός εργαζόμενος κατά την έννοια της εν λόγω νομοθεσίας·

            στ)   «μέλος της οικογένειας»::

                  i)

                  για τους σκοπούς της νομοθεσίας κράτους μέλους, ένα μέλος της οικογένειας κατά την έννοια του άρθρου 1 στοιχείο θ) του κανονισμού·

                  ii)

                  για τους σκοπούς της νομοθεσίας της Πρώην Γιουγκοσλαβικής Δημοκρατίας της Μακεδονίας, ένα μέλος της οικογένειας κατά την έννοια της εν λόγω νομοθεσίας·

            ζ)   «νομοθεσία»:

                  i)

                  σε σχέση με τα κράτη μέλη, νομοθεσία κατά την έννοια του άρθρου 1 στοιχείο ιβ) του κανονισμού, όπως εφαρμόζεται για τις καλυπτόμενες από την παρούσα απόφαση παροχές·

                  ii)

                  σε σχέση με την Πρώην Γιουγκοσλαβική Δημοκρατία της Μακεδονίας, η σχετική νομοθεσία όπως εφαρμόζεται στην Πρώην Γιουγκοσλαβική Δημοκρατία της Μακεδονίας, για τις καλυπτόμενες από την παρούσα απόφαση παροχές·

            η)   «παροχές»:

                  —

                  συντάξεις γήρατος,

                  —

                  συντάξεις επιζώντων,

                  —

                  συντάξεις για εργατικά ατυχήματα και επαγγελματικές ασθένειες,

                  —

                  συντάξεις αναπηρίας λόγω εργατικού ατυχήματος και επαγγελματικής ασθένειας,

                  —

                  οικογενειακά επιδόματα·

            θ)   «εξαγώγιμες παροχές»:

                  i)

                  σε σχέση με τα κράτη μέλη:

                              —

                              συντάξεις γήρατος,

                              —

                              -συντάξεις επιζώντων,

                              —

                              συντάξεις για εργατικά ατυχήματα και επαγγελματικές ασθένειες,

                              —

                              συντάξεις αναπηρίας λόγω εργατικού ατυχήματος και επαγγελματικής ασθένειας,

                        κατά την έννοια του παρόντος κανονισμού, με εξαίρεση τις ειδικές μη ανταποδοτικές παροχές σε χρήμα, όπως καθορίζονται στο παράρτημα Χ του κανονισμού·

                  ii)

                  σε σχέση με την Πρώην Γιουγκοσλαβική Δημοκρατία της Μακεδονίας, οι αντίστοιχες παροχές που προβλέπονται σύμφωνα με τη νομοθεσία της Πρώην Γιουγκοσλαβικής Δημοκρατίας της Μακεδονίας, με εξαίρεση τις ειδικές μη ανταποδοτικές παροχές σε χρήμα, όπως καθορίζονται στο παράρτημα I της παρούσας απόφασης.

            2.   Οι υπόλοιποι όροι που χρησιμοποιούνται στην παρούσα απόφαση φέρουν την έννοια που τους έχει αποδοθεί:

                  α)

                  όσον αφορά τα κράτη μέλη, από τον κανονισμό και τον κανονισμό εφαρμογής·

                  β)

                  όσον αφορά την Πρώην Γιουγκοσλαβική Δημοκρατία της Μακεδονίας, στη σχετική νομοθεσία όπως ισχύει στην Πρώην Γιουγκοσλαβική Δημοκρατία της Μακεδονίας.

            Άρθρο 2
      Καλυπτόμενα πρόσωπα
      Η παρούσα απόφαση εφαρμόζεται:

                  α)

                  στους εργαζομένους που είναι υπήκοοι της Πρώην Γιουγκοσλαβικής Δημοκρατίας της Μακεδονίας, οι οποίοι απασχολούνται ή έχουν απασχοληθεί νομίμως στο έδαφος κράτους μέλους και οι οποίοι υπάγονται ή υπήχθησαν στη νομοθεσία ενός ή περισσότερων κρατών μελών, καθώς και στους επιζώντες τους·

                  β)

                  στα μέλη των οικογενειών των εργαζομένων που αναφέρονται στο στοιχείο α), με την προϋπόθεση ότι τα εν λόγω μέλη των οικογενειών κατοικούν ή κατοικούσαν νομίμως με τον ενδιαφερόμενο εργαζόμενο καθ’ όσο διάστημα ο εργαζόμενος απασχολείται σε κράτος μέλος·

                  γ)

                  στους εργαζομένους που είναι υπήκοοι κράτους μέλους, οι οποίοι απασχολούνται ή έχουν απασχοληθεί νομίμως στο έδαφος της Πρώην Γιουγκοσλαβικής Δημοκρατίας της Μακεδονίας και οι οποίοι υπάγονται ή υπήχθησαν στη νομοθεσία της Πρώην Γιουγκοσλαβικής Δημοκρατίας της Μακεδονίας, καθώς και στους επιζώντες τους, και

                  δ)

                  στα μέλη της οικογένειας των εργαζομένων που αναφέρονται στο στοιχείο γ), με την προϋπόθεση ότι τα εν λόγω μέλη των οικογενειών κατοικούν ή κατοικούσαν νομίμως με τον ενδιαφερόμενο εργαζόμενο καθ’ όσο διάστημα ο εργαζόμενος απασχολείται στην Πρώην Γιουγκοσλαβική Δημοκρατία της Μακεδονίας.

            Άρθρο 3
      Ίση μεταχείριση
      1.   Εργαζόμενοι που είναι υπήκοοι της Πρώην Γιουγκοσλαβικής Δημοκρατίας της Μακεδονίας και απασχολούνται νομίμως σε κράτος μέλος, καθώς και οποιαδήποτε μέλη των οικογενειών τους κατοικούν νομίμως μαζί τους, απολαμβάνουν, όσον αφορά τις παροχές κατά την έννοια του άρθρου 1 παράγραφος 1 στοιχείο η), μεταχείριση απαλλαγμένη από τυχόν διακρίσεις λόγω εθνικότητας σε σύγκριση με τους υπηκόους του κράτους μέλους στο οποίο απασχολούνται αυτοί οι εργαζόμενοι.
      2.   Εργαζόμενοι που είναι υπήκοοι κράτους μέλους και απασχολούνται νομίμως στην Πρώην Γιουγκοσλαβική Δημοκρατία της Μακεδονίας, καθώς και οποιαδήποτε μέλη της οικογένειάς τους κατοικούν νομίμως μαζί τους, απολαμβάνουν, όσον αφορά τις παροχές κατά την έννοια του άρθρου 1 παράγραφος 1 στοιχείο η), μεταχείριση απαλλαγμένη από τυχόν διακρίσεις λόγω εθνικότητας σε σύγκριση με τους υπηκόους της Πρώην Γιουγκοσλαβικής Δημοκρατίας της Μακεδονίας.
      ΜΕΡΟΣ II

         ΣΧΕΣΕΙΣ ΜΕΤΑΞΥ ΤΩΝ ΚΡΑΤΩΝ ΜΕΛΩΝ ΚΑΙ ΤΗΣ ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ

      Άρθρο 4
      Άρση των ρητρών κατοικίας
      1.   Οι εξαγώγιμες παροχές κατά την έννοια του άρθρου 1 παράγραφος 1 στοιχείο θ), τις οποίες δικαιούνται τα πρόσωπα που αναφέρονται στο άρθρα 2 στοιχεία α) και γ), δεν μπορούν να υποστούν καμία μείωση, τροποποίηση, αναστολή, ανάκληση ή κατάσχεση λόγω του γεγονότος ότι ο δικαιούχος κατοικεί,

                  i)

                  όσον αφορά παροχή προβλεπόμενη από τη νομοθεσία κράτους μέλους, στο έδαφος της Πρώην Γιουγκοσλαβικής Δημοκρατίας της Μακεδονίας, ή

                  ii)

                  όσον αφορά παροχή προβλεπόμενη από τη νομοθεσία της Πρώην Γιουγκοσλαβικής Δημοκρατίας της Μακεδονίας, στο έδαφος κράτους μέλους.

            2.   Τα μέλη της οικογενείας εργαζομένου κατά τα οριζόμενα στο άρθρο 2 στοιχείο β) δικαιούνται εξαγώγιμες παροχές κατά την έννοια του άρθρου 1 παράγραφος 1 στοιχείο θ), σαν να επρόκειτο για μέλη της οικογένειας εργαζομένου που είναι υπήκοος του οικείου κράτους μέλους, εφόσον τα εν λόγω μέλη της οικογένειας κατοικούν εντός του εδάφους της Πρώην Γιουγκοσλαβικής Δημοκρατίας της Μακεδονίας.
      3.   Τα μέλη της οικογένειας εργαζομένου κατά τα οριζόμενα στο άρθρο 2 στοιχείο δ) δικαιούνται εξαγώγιμες παροχές κατά την έννοια του άρθρου 1 παράγραφος 1 στοιχείο θ), σαν να επρόκειτο για μέλη της οικογένειας εργαζομένου που είναι υπήκοος της Πρώην Γιουγκοσλαβικής Δημοκρατίας της Μακεδονίας, εφόσον τα εν λόγω μέλη της οικογένειας κατοικούν εντός του εδάφους ενός κράτους μέλους.
      ΜΕΡΟΣ ΙΙΙ

         ΔΙΑΦΟΡΕΣ ΔΙΑΤΑΞΕΙΣ

      Άρθρο 5
      Συνεργασία
      1.   Τα κράτη μέλη και η Πρώην Γιουγκοσλαβική Δημοκρατία της Μακεδονίας κοινοποιούν μεταξύ τους όλες τις πληροφορίες που αφορούν τις τροποποιήσεις της νομοθεσίας τους που δύνανται να επηρεάσουν την εφαρμογή της παρούσας απόφασης.
      2.   Για τους σκοπούς της παρούσας απόφασης, οι αρχές και οι φορείς των κρατών μελών και της Πρώην Γιουγκοσλαβικής Δημοκρατίας της Μακεδονίας παρέχουν μεταξύ τους κάθε δυνατή διευκόλυνση, σαν να επρόκειτο για την εφαρμογή της δικής τους νομοθεσίας. Η διοικητική συνδρομή από τις ανωτέρω αρχές και φορείς παρέχεται, κατά κανόνα, δωρεάν. Ωστόσο, οι αρμόδιες αρχές των κρατών μελών και της Πρώην Γιουγκοσλαβικής Δημοκρατίας της Μακεδονίας μπορούν να συμφωνήσουν την απόδοση ορισμένων δαπανών.
      3.   Για τους σκοπούς της παρούσας απόφασης, οι αρχές και οι φορείς των κρατών μελών και της Πρώην Γιουγκοσλαβικής Δημοκρατίας της Μακεδονίας μπορούν να επικοινωνούν απευθείας μεταξύ τους, καθώς και με τους ενδιαφερομένους ή τους εκπροσώπους τους.
      4.   Οι φορείς και τα πρόσωπα που καλύπτονται από την παρούσα απόφαση έχουν υποχρέωση αμοιβαίας ενημέρωσης και συνεργασίας, ώστε να εξασφαλίζεται η ορθή εφαρμογή της παρούσας απόφασης.
      5.   Τα ενδιαφερόμενα πρόσωπα υποχρεούνται να ενημερώνουν το συντομότερο δυνατόν τους φορείς του αρμόδιου κράτους μέλους ή της Πρώην Γιουγκοσλαβικής Δημοκρατίας της Μακεδονίας, εφόσον πρόκειται για το αρμόδιο κράτος, και του κράτους μέλους κατοικίας ή της Πρώην Γιουγκοσλαβικής Δημοκρατίας της Μακεδονίας, εφόσον πρόκειται για το κράτος κατοικίας, σχετικά με κάθε αλλαγή της προσωπικής ή οικογενειακής τους κατάστασης, η οποία έχει επιπτώσεις στα δικαιώματά τους επί των παροχών δυνάμει της παρούσας απόφασης.
      6.   Η μη τήρηση της υποχρέωσης ενημέρωσης που προβλέπεται στην παράγραφο 5 μπορεί να έχει ως αποτέλεσμα τη λήψη αναλογικών μέτρων σύμφωνα με το εθνικό δίκαιο. Εντούτοις, τα μέτρα αυτά πρέπει να είναι αντίστοιχα με εκείνα που εφαρμόζονται σε παρόμοιες καταστάσεις βάσει του εθνικού δικαίου και δεν πρέπει να καθιστούν, στην πράξη, αδύνατη ή υπερβολικά δύσκολη την άσκηση των δικαιωμάτων που αναγνωρίζονται στους ενδιαφερομένους με την παρούσα απόφαση.
      7.   Τα κράτη μέλη και η Πρώην Γιουγκοσλαβική Δημοκρατία της Μακεδονίας δύνανται να προβλέπουν εθνικές διατάξεις οι οποίες θεσπίζουν όρους ώστε η διαπίστωση θεμελίωσης δικαιώματος στις παροχές να λαμβάνει υπόψη το γεγονός ότι οι δικαιούχοι διαμένουν ή κατοικούν εκτός της επικράτειας του κράτους όπου βρίσκεται ο φορέας οφειλέτης. Οι εν λόγω διατάξεις είναι αναλογικές, δεν πρέπει να συνεπάγονται διακρίσεις λόγω εθνικότητας και πρέπει να συνάδουν προς τις αρχές της παρούσας απόφασης. Αυτές οι διατάξεις πρέπει να γνωστοποιούνται στο συμβούλιο σταθεροποίησης και σύνδεσης.
      Άρθρο 6
      Διοικητικοί έλεγχοι και ιατρικές εξετάσεις
      1.   Το παρόν άρθρο ισχύει για τα πρόσωπα που προβλέπονται στο άρθρο 2 και λαμβάνουν τις εξαγώγιμες παροχές του άρθρου 1 παράγραφος 1 στοιχείο θ), καθώς και στους φορείς που έχουν αναλάβει την εφαρμογή της παρούσας απόφασης.
      2.   Όταν ο δικαιούχος παροχών ή ο αιτών παροχές, ή μέλος της οικογενείας του, διαμένει ή κατοικεί στην επικράτεια κράτους μέλους, ενώ ο φορέας οφειλέτης ευρίσκεται στην Πρώην Γιουγκοσλαβική Δημοκρατία της Μακεδονίας, ή αντιστρόφως όταν διαμένει ή κατοικεί στην Πρώην Γιουγκοσλαβική Δημοκρατία της Μακεδονίας, ενώ ο φορέας οφειλέτης ευρίσκεται σε κράτος μέλος, η ιατρική εξέταση διενεργείται, κατόπιν αιτήσεως του ανωτέρω φορέα, από τον φορέα του τόπου διαμονής ή κατοικίας του δικαιούχου, σύμφωνα με τις διαδικασίες που προβλέπονται από τη νομοθεσία που εφαρμόζει ο φορέας αυτός.
      Ο φορέας οφειλέτης ενημερώνει τον φορέα του τόπου διαμονής ή κατοικίας για οποιεσδήποτε ειδικές προϋποθέσεις, εφόσον απαιτείται, πρέπει να τηρούνται και για οποιαδήποτε σημεία πρέπει να καλύπτονται από την ιατρική εξέταση.
      Ο φορέας του τόπου διαμονής ή κατοικίας διαβιβάζει έκθεση στον φορέα οφειλέτη που ζήτησε τη διενέργεια της ιατρικής εξέτασης.
      Ο φορέας οφειλέτης διατηρεί το δικαίωμα να ζητεί την εξέταση του δικαιούχου από ιατρό της επιλογής του, είτε στο έδαφος όπου βρίσκεται η διαμονή ή κατοικία του δικαιούχου της παροχής ή του αιτούντος αυτήν, είτε στη χώρα στην οποία ευρίσκεται ο φορέας οφειλέτης. Ωστόσο, ο δικαιούχος μπορεί να κληθεί να επιστρέψει στο κράτος όπου έχει την έδρα του ο φορέας οφειλέτης μόνον εφόσον είναι σε θέση να μετακινηθεί χωρίς αυτό να βλάψει την υγεία του και εφόσον τα έξοδα ταξιδιού και διαμονής καταβληθούν από τον φορέα οφειλέτη.
      3.   Όταν ο δικαιούχος παροχών ή ο αιτών παροχές ή μέλος της οικογενείας του διαμένει ή κατοικεί στο έδαφος κράτους μέλους, ενώ ο φορέας οφειλέτης ευρίσκεται στην Πρώην Γιουγκοσλαβική Δημοκρατία της Μακεδονίας, ή αντιστρόφως όταν κατοικεί ή διαμένει στην Πρώην Γιουγκοσλαβική Δημοκρατία της Μακεδονίας, ενώ ο φορέας οφειλέτης ευρίσκεται σε κράτος μέλος, ο διοικητικός έλεγχος διενεργείται, κατόπιν αιτήσεως του φορέα οφειλέτη, από τον φορέα του τόπου διαμονής ή κατοικίας του δικαιούχου.
      Ο φορέας του τόπου διαμονής ή κατοικίας διαβιβάζει έκθεση στον φορέα οφειλέτη που ζήτησε τον διοικητικό έλεγχο.
      Ο φορέας οφειλέτης διατηρεί το δικαίωμα να ζητεί την εξέταση της κατάστασης του δικαιούχου από επαγγελματία της επιλογής του. Ωστόσο, ο δικαιούχος μπορεί να κληθεί να επιστρέψει στο κράτος όπου έχει την έδρα του ο φορέας οφειλέτης μόνον εφόσον είναι σε θέση να μετακινηθεί χωρίς αυτό να βλάψει την υγεία του και εφόσον τα έξοδα ταξιδιού και διαμονής καταβληθούν από τον φορέα οφειλέτη.
      4.   Ένα ή περισσότερα κράτη μέλη και η Πρώην Γιουγκοσλαβική Δημοκρατία της Μακεδονίας μπορούν να συμφωνήσουν επί άλλων διοικητικών διατάξεων, υπό την προϋπόθεση ότι ενημερώνουν σχετικά το Συμβούλιο Σύνδεσης.
      5.   Κατ’ εξαίρεση της αρχής της δωρεάν αμοιβαίας διοικητικής συνδρομής του άρθρου 5, παράγραφος 2, της παρούσας απόφασης, το πραγματικό ποσό των δαπανών των ελέγχων που αναφέρονται στις παραγράφους 2 και 3 του παρόντος άρθρου αποδίδεται στον φορέα στον οποίο ανετέθη η εκτέλεσή τους από τον φορέα οφειλέτη που ζήτησε τη διενέργειά τους.
      Άρθρο 7
      Εφαρμογή του άρθρου 118 της συμφωνίας
      Το άρθρο 118 της συμφωνίας ισχύει σε περίπτωση που οποιοδήποτε συμβαλλόμενο μέρος θεωρεί ότι το άλλο συμβαλλόμενο μέρος δεν έχει συμμορφωθεί με τις υποχρεώσεις των άρθρων 5 και 6.
      Άρθρο 8
      Ειδικές διατάξεις για την εφαρμογή της νομοθεσίας της Πρώην Γιουγκοσλαβικής Δημοκρατίας της Μακεδονίας
      Το συμβούλιο σταθεροποίησης και σύνδεσης μπορεί, εφόσον κρίνεται αναγκαίο, να θεσπίσει ειδικές διατάξεις για την εφαρμογή της νομοθεσίας της Πρώην Γιουγκοσλαβικής Δημοκρατίας της Μακεδονίας στο παράρτημα II.
      Άρθρο 9
      Διοικητικές διαδικασίες από ισχύουσες διμερείς συμφωνίες
      Οι διοικητικές διαδικασίες που περιλαμβάνονται σε υφιστάμενες διμερείς συμφωνίες μεταξύ κράτους μέλους και της Πρώην Γιουγκοσλαβικής Δημοκρατίας της Μακεδονίας μπορούν να συνεχίσουν να εφαρμόζονται εφόσον οι εν λόγω διαδικασίες δεν επηρεάζουν αρνητικά τα δικαιώματα ή τις υποχρεώσεις των ενδιαφερομένων όπως ορίζονται στην παρούσα απόφαση.
      Άρθρο 10
      Συμφωνίες που συμπληρώνουν τις διαδικασίες εφαρμογής της παρούσας απόφασης
      Ένα ή περισσότερα κράτη μέλη και η Πρώην Γιουγκοσλαβική Δημοκρατία της Μακεδονίας μπορούν να συνάπτουν συμφωνίες για τη συμπλήρωση των διοικητικών διαδικασιών εφαρμογής της παρούσας απόφασης, ιδίως όσον αφορά την πρόληψη και την καταπολέμηση της απάτης και των σφαλμάτων.
      ΜΕΡΟΣ ΙV

         ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

      Άρθρο 11
      Μεταβατικές διατάξεις
      1.   Δεν αποκτώνται δικαιώματα δυνάμει της παρούσας αποφάσεως για την περίοδο πριν από την ημερομηνία έναρξης της ισχύος της.
      2.   Με την επιφύλαξη της παραγράφου 1, αποκτάται δικαίωμα δυνάμει της παρούσας αποφάσεως ακόμη και εάν αναφέρεται σε γεγονός που συνέβη πριν από την ημερομηνία έναρξης της ισχύος της.
      3.   Κάθε παροχή που δεν έχει χορηγηθεί ή έχει ανασταλεί λόγω της ιθαγένειας ή του τόπου κατοικίας του ενδιαφερομένου, καταβάλλεται ή επαναχορηγείται, κατόπιν αιτήσεώς του, από την ημερομηνία έναρξης της ισχύος της παρούσας απόφασης, υπό την επιφύλαξη ότι τα δικαιώματα για τα οποία χορηγήθηκαν παροχές στο παρελθόν δεν ρυθμίσθηκαν με εφάπαξ καταβολή.
      4.   Εάν η αίτηση στην οποία αναφέρεται η παράγραφος 3 υποβληθεί εντός δύο ετών από την ημερομηνία έναρξης ισχύος της παρούσας απόφασης, τα δικαιώματα που αποκτώνται δυνάμει της παρούσας απόφασης ισχύουν από την ημερομηνία έναρξης της ισχύος της παρούσας απόφασης και δεν μπορεί να γίνεται επίκληση κατά των ενδιαφερόμενων προσώπων της νομοθεσίας οποιουδήποτε κράτους μέλους ή της Πρώην Γιουγκοσλαβικής Δημοκρατίας της Μακεδονίας η οποία αφορά σε στέρηση ή περιορισμό δικαιωμάτων.
      5.   Εάν η αίτηση στην οποία αναφέρεται η παράγραφος 3 υποβληθεί μετά τη λήξη της διετούς προθεσμίας από την ημερομηνία έναρξης ισχύος της παρούσας απόφασης, τα δικαιώματα από τα οποία δεν εξέπεσε ο δικαιούχος ή τα οποία δεν παραγράφηκαν, αποκτώνται από την ημερομηνία υποβολής της αίτησης, με την επιφύλαξη τυχόν ευνοϊκότερων διατάξεων της νομοθεσίας οιουδήποτε κράτους μέλους ή της Πρώην Γιουγκοσλαβικής Δημοκρατίας της Μακεδονίας.
      Άρθρο 12
      Παραρτήματα της παρούσας απόφασης
      1.   Τα παραρτήματα της παρούσας απόφασης αποτελούν αναπόσπαστο μέρος αυτής.
      2.   Κατόπιν αιτήσεως της Πρώην Γιουγκοσλαβικής Δημοκρατίας της Μακεδονίας, τα παραρτήματα μπορούν να τροποποιηθούν με απόφαση του συμβουλίου σταθεροποίησης και σύνδεσης.
      Άρθρο 13
      Έναρξη ισχύος
      Η παρούσα απόφαση αρχίζει να ισχύει την πρώτη ημέρα του πρώτου μήνα μετά την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.

         …,

               Για το Συμβούλιο Σταθεροποίησης και Σύνδεσης

               Ο Πρόεδρος

         (1)  ΕΕ L 84 της 20.3.2004, σ. 13.

         (2)  ΕΕ L 124 της 20.5.2003, σ. 1.

         (3)  ΕΕ L 166 της 30.4.2004, σ. 1.

         (4)  ΕΕ L 284 της 30.10.2009, σ. 1.

         ΠΑΡΑΡΤΗΜΑ I

            ΚΑΤΑΛΟΓΟΣ ΕΙΔΙΚΩΝ ΜΗ ΑΝΤΑΠΟΔΟΤΙΚΩΝ ΠΑΡΟΧΩΝ ΣΕ ΧΡΗΜΑ ΤΗΣ ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ

         …

         ΠΑΡΑΡΤΗΜΑ II

            ΕΙΔΙΚΕΣ ΔΙΑΤΑΞΕΙΣ ΓΙΑ ΤΗΝ ΕΦΑΡΜΟΓΗ ΤΗΣ ΝΟΜΟΘΕΣΙΑΣ ΤΗΣ ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ

         …


title: 2011/586/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2009#Ψήφισμα του Ευρωπαϊκού Κοινοβουλίου, της 10ης Μαΐου 2011 , με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/181

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2009
   (2011/586/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2009, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με τη σύσταση Ευρωπαϊκού Οργανισμού για την Ασφάλεια στη Θάλασσα (3), και ιδίως το άρθρο 19,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0132/2011),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα όσον αφορά την εκτέλεση του προϋπολογισμού του Οργανισμού για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 52.

      (2)  ΕΕ L 248 της 16.9.2002, σ. 1.

      (3)  ΕΕ L 208 της 5.8.2002, σ. 1.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2011
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2009
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2009,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2009, συνοδευόμενη από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

                  —

                  έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη Λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με τη σύσταση Ευρωπαϊκού Οργανισμού για την Ασφάλεια στη Θάλασσα (3), και ιδίως το άρθρο 19,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0132/2011),

                  Α.

                  λαμβάνοντας υπόψη ότι το Ελεγκτικό Συνέδριο αναφέρει ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2009 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  Β.

                  λαμβάνοντας υπόψη ότι στις 5 Μαΐου 2010 το Κοινοβούλιο χορήγησε απαλλαγή στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα για την εκτέλεση του προϋπολογισμού του Οργανισμού για το οικονομικό έτος 2008 (5), στο δε συνοδευτικό ψήφισμα της απόφασης περί απαλλαγής, μεταξύ άλλων:

                              —

                              παρατήρησε ότι ο Οργανισμός δεν προετοίμασε πολυετές πρόγραμμα εργασίας και ότι το ετήσιο πρόγραμμα εργασίας του δεν ήταν συσχετισμένο με τις αναλήψεις υποχρεώσεων στον προϋπολογισμό του,

                              —

                              επισήμανε ότι το Ελεγκτικό Συνέδριο διαπίστωσε, όπως το 2006 και το 2007, ότι ορισμένες νομικές δεσμεύσεις αναλήφθηκαν πριν από την αντίστοιχη δημοσιονομική ανάληψη υποχρέωσης,

                              —

                              θεώρησε ανησυχητικό το γεγονός ότι το Ελεγκτικό Συνέδριο διαπίστωσε εκ νέου σημαντικό αριθμό μεταφορών πιστώσεων το 2008 (52 το 2008 και 32 το 2007),

                  Γ.

                  λαμβάνοντας υπόψη ότι ο προϋπολογισμός του Οργανισμού για το 2009 ανήλθε σε 48 000 000 ευρώ, το οποίο αποτελεί αύξηση κατά 3,8 % σε σύγκριση με το οικονομικό έτος 2008,

                  1.

                  εκφράζει την ικανοποίησή του διότι το Ελεγκτικό Συνέδριο έκρινε τους λογαριασμούς του Οργανισμού για το 2009 αξιόπιστους και θεώρησε τις υποκείμενες πράξεις, στο σύνολό τους, νόμιμες και κανονικές·

                  2.

                  σημειώνει ότι ο Οργανισμός έλαβε 44 335 000 ευρώ σε πιστώσεις αναλήψεως υποχρεώσεων και 48 300 000 ευρώ σε πιστώσεις πληρωμών από τον προϋπολογισμό 2009 της Ένωσης·

         Επιδόσεις

                  3.

                  συγχαίρει τον Οργανισμό διότι τον Μάρτιο του 2010 ενέκρινε το πενταετές πολυετές πρόγραμμα εργασίας·

                  4.

                  καλεί επίσης τον Οργανισμό να εξετάσει το ενδεχόμενο εφαρμογής διαγράμματος Gantt στον προγραμματισμό κάθε επιχειρησιακής δραστηριότητάς του, προκειμένου να φαίνεται συνοπτικά πόσο χρόνο αφιερώνει κάθε υπάλληλος σε ένα έργο και να προωθηθεί μια προσέγγιση προσανατολισμένη στην επίτευξη αποτελεσμάτων· καλεί, κατά συνέπεια, τον Οργανισμό να ενημερώσει την αρμόδια για την απαλλαγή αρχή σχετικά με τα μέτρα που έλαβε για τον σκοπό αυτό·

                  5.

                  καλεί εκ νέου τον Οργανισμό να παρουσιάσει, στον πίνακα που θα επισυνάψει στην προσεχή έκθεση του Ελεγκτικού Συνεδρίου, συγκριτικά στοιχεία ανάμεσα στις δράσεις που πραγματοποιήθηκαν στη διάρκεια του έτους για το οποίο ζητείται απαλλαγή και εκείνες που πραγματοποιήθηκαν στη διάρκεια του προηγουμένου οικονομικού έτους, προκειμένου η αρμόδια για την απαλλαγή αρχή να μπορέσει να αξιολογήσει καλύτερα τις επιδόσεις του Οργανισμού από το ένα έτος στο άλλο·

         Μεταφορές πιστώσεων από έτος σε έτος

                  6.

                  θεωρεί ανησυχητικό το γεγονός ότι το Ελεγκτικό Συνέδριο διαπίστωσε εκ νέου σημαντικό αριθμό μεταφορών πιστώσεων το 2009 (49 το 2009, 52 το 2008 και 32 το 2007)· κατά συνέπεια, παροτρύνει τον Οργανισμό να βελτιώσει τον προγραμματισμό και την παρακολούθηση του προϋπολογισμού προκειμένου να περιοριστεί ο αριθμός των μεταφορών πιστώσεων·

         Εκ των υστέρων αναλήψεις υποχρεώσεων

                  7.

                  καλεί τον Οργανισμό να μειώσει περαιτέρω τον αριθμό των εκ των υστέρων αναλήψεων υποχρεώσεων (δηλαδή των νομικών δεσμεύσεων οι οποίες αναλήφθηκαν πριν από την αντίστοιχη δημοσιονομική ανάληψη υποχρέωσης)· υπενθυμίζει στον Οργανισμό ότι, από το 2006, το Ελεγκτικό Συνέδριο έχει αναφέρει παραβάσεις του άρθρου 62 παράγραφος 1 του δημοσιονομικού κανονισμού πλαισίου· επιδοκιμάζει, ωστόσο, τις προσπάθειες του Οργανισμού να βελτιώσει αυτήν την κατάσταση παρέχοντας ειδική κατάρτιση για να αποφεύγονται οι εκ των υστέρων αναλήψεις υποχρεώσεων·

         Διαδικασία σύναψης συμβάσεων προμηθειών

                  8.

                  παροτρύνει τον Οργανισμό να εφαρμόσει ορθώς τις διαδικασίες σύναψης συμβάσεων προμηθειών· σημειώνει με ικανοποίηση ότι στην ετήσια έκθεση του 2009 ο Οργανισμός περιέλαβε ειδικό παράρτημα σχετικά με τις διαδικασίες με διαπραγμάτευση, προκειμένου να ενημερώσει την αρμόδια για τον προϋπολογισμό αρχή·

         Ανθρώπινοι πόροι

                  9.

                  σημειώνει ελλείψεις στις διαδικασίες επιλογής προσωπικού οι οποίες θέτουν σε κίνδυνο τη διαφάνεια αυτών των διαδικασιών· ως εκ τούτου, παροτρύνει τον Οργανισμό να διορθώσει τις υφιστάμενες αδυναμίες, δηλαδή: τη μη τήρηση της ανωνυμίας των υποψηφίων στις γραπτές δοκιμασίες, τη μη ικανοποίηση των προκαθορισμένων κριτηρίων και την ασυνέπεια κατά την εφαρμογή των κριτηρίων για την κατάρτιση του περιορισμένου καταλόγου υποψηφίων·

         Εσωτερικός λογιστικός έλεγχος

                  10.

                  υπενθυμίζει ότι ο διευθυντής του Οργανισμού κοινοποιεί το περιεχόμενο όλων των συστάσεων των εσωτερικών ελέγχων τους οποίους διενήργησε ο εσωτερικός ελεγκτής σύμφωνα με την υποχρέωσή του να υποβάλει στην αρμόδια για την απαλλαγή αρχή περίληψη της έκθεσης της Υπηρεσίας Εσωτερικού Ελέγχου (ΥΕΕ)·

                  11.

                  αναγνωρίζει ότι η ΥΕΕ πραγματοποίησε έλεγχο σχετικά με τη διαχείριση του στόλου στον τομέα της ετοιμότητας σε περίπτωση ρύπανσης προκειμένου να εκτιμηθεί η επάρκεια και η αποτελεσματικότητα του συστήματος εσωτερικού ελέγχου όσον αφορά την ετοιμότητα και τη δράση για την αντιμετώπιση της ρύπανσης από πετρέλαιο· καλεί τον Οργανισμό να εφαρμόσει ταχέως τις «πολύ σημαντικές» συστάσεις της ΥΕΕ· υπογραμμίζει ιδιαίτερα την ανάγκη:

                              —

                              πρόβλεψης στρατηγικού σχεδιασμού και παρακολούθησης των ενδιαφερόμενων μερών του Οργανισμού με επισκόπηση των κινδύνων ρύπανσης από υπολειμματικό έλαιο,

                              —

                              τήρησης των διοικητικών διαδικασιών,

                              —

                              ανάλυσης πιθανών εναλλακτικών λύσεων για τη διαχείριση του εξοπλισμού και την εκτίμηση του δημοσιονομικού και επιχειρησιακού αντίκτυπου,

                              —

                              τεκμηρίωσης των αποφάσεων για την κινητικότητα των σκαφών·

                  12.

                  αναγνωρίζει επίσης ότι η ΥΕΕ πραγματοποίησε έλεγχο σχετικά με τη συνέχεια που δόθηκε στην εφαρμογή του σχεδίου δράσης· σημειώνει ότι οι συστάσεις της ΥΕΕ που πρέπει να τεθούν σε εφαρμογή από τον Οργανισμό περιλαμβάνουν: τη διενέργεια εσωτερικής αξιολόγησης του κινδύνου· την καταγραφή των υφιστάμενων εσωτερικών διαδικασιών, την κατάρτιση οδικού χάρτη για την ανάπτυξη και εφαρμογή των υπολοίπων διαδικασιών, την καταγραφή των διαδικασιών εξαίρεσης και την επανεξέταση του συστήματος εσωτερικού ελέγχου·

                  13.

                  χαιρετίζει την πρωτοβουλία του Οργανισμού να δημιουργήσει το 2008 ένα κλιμάκιο εσωτερικού ελέγχου (Internal Audit Capability-IAC) το οποίο είναι επιφορτισμένο με την παροχή υποστήριξης και συμβουλών στον εκτελεστικό διευθυντή του Οργανισμού και με τη διαχείριση θεμάτων εσωτερικού ελέγχου, αξιολόγησης του κινδύνου και εσωτερικού λογιστικού ελέγχου· σημειώνει ότι ο Οργανισμός δεν προσλαμβάνει ένα IAC πλήρους απασχόλησης αλλά το κλιμάκιο αυτό προσφέρει καθήκοντα τόσο στον Οργανισμό όσο και στην Κοινοτική Υπηρεσία Ελέγχου της Αλιείας (CFCA)· αναγνωρίζει για τον σκοπό αυτό ότι συμφωνία Επιπέδου Υπηρεσίας μεταξύ του Οργανισμού και της CFCA υπεγράφη στις 17 Ιουνίου 2008 · θεωρεί ότι αυτή η κοινή υπηρεσία αποτελεί μια βέλτιστη πρακτική που πρέπει να προωθηθεί και από άλλους οργανισμούς·

                  14.

                  παραπέμπει, όσον αφορά τις περαιτέρω παρατηρήσεις οριζόντιου χαρακτήρα που συνοδεύουν την απόφασή του περί απαλλαγής, στο ψήφισμά του της 10ης Μαΐου 2011 (6) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 338 της 14.12.2010, σ. 52.

         (2)  ΕΕ L 248 της 16.9.2002, σ. 1.

         (3)  ΕΕ L 208 της 5.8.2002, σ. 1.

         (4)  ΕΕ L 357 της 31.12.2002, σ. 72.

         (5)  ΕΕ L 252 της 25.9.2010, σ. 169.

         (6)  Κείμενα που εγκρίθηκαν, P7_ΤΑ(2011)0163 (βλέπε σελίδα 269 της παρούσας Επίσημης Εφημερίδας).


title: Απόφαση της Επιτροπής, της 4ης Μαΐου 2011 , για τη σύσταση ευρωπαϊκής συμβουλευτικής ομάδας για τα Ευφυή Συστήματα Μεταφορών

text:
               5.5.2011

               EL

               Επίσημη Εφημερίδα της Ευρωπαϊκής Ένωσης

               C 135/3

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Μαΐου 2011
   για τη σύσταση ευρωπαϊκής συμβουλευτικής ομάδας για τα Ευφυή Συστήματα Μεταφορών
   2011/C 135/03
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2010/40/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, περί πλαισίου ανάπτυξης των Συστημάτων Ευφυών Μεταφορών στον τομέα των οδικών μεταφορών και των διεπαφών με άλλους τρόπους μεταφοράς (1) και ιδίως το άρθρο 16,
   Εκτιμώντας τα ακόλουθα:

               (1)

               Το άρθρο 16 της οδηγίας 2010/40/ΕΕ απαιτεί από την Επιτροπή να συστήσει μια ευρωπαϊκή συμβουλευτική ομάδα (ΕΣΜ) για να της παρέχει συμβουλές σχετικά με τις επιχειρηματικές και τεχνικές πλευρές της ανάπτυξης και χρήσης των ΕΣΜ στην Ένωση.

               (2)

               Συνεπώς, είναι ανάγκη να συσταθεί η εν λόγω ομάδα εμπειρογνωμόνων στο πεδίο των Ευφυών Συστημάτων Μεταφορών και να καθοριστούν τα καθήκοντα και η δομή της.

               (3)

               Η ευρωπαϊκή συμβουλευτική ομάδα ΕΣΜ πρέπει να παρέχει συμβουλές την Επιτροπή σχετικά με τις εμπορικές και τεχνικές πλευρές της ανάπτυξης και χρήσης των ΕΣΜ στην Ένωση.

               (4)

               Η ευρωπαϊκή συμβουλευτική ομάδα ΕΣΜ πρέπει να απαρτίζεται από υψηλού επιπέδου εκπροσώπους των σχετικών παρόχων υπηρεσιών ΕΣΜ, των ενώσεων χρηστών, των φορέων εκμετάλλευσης μεταφορών και εγκαταστάσεων, της μεταποιητικής βιομηχανίας, των κοινωνικών εταίρων, των επαγγελματικών ενώσεων, των τοπικών αρχών και άλλων συναφών ομάδων.

               (5)

               Πρέπει να θεσπιστούν κανόνες για τη δημοσιοποίηση πληροφοριών από τα μέλη της ευρωπαϊκής συμβουλευτικής ομάδας ΕΣΜ.

               (6)

               Τα δεδομένα προσωπικού χαρακτήρα πρέπει να αποτελούν αντικείμενο επεξεργασίας σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (2).

               (7)

               Είναι σκόπιμο να οριστεί περίοδος εφαρμογής της παρούσας απόφασης. Η Επιτροπή θα εξετάσει εν ευθέτω χρόνω τη σκοπιμότητα παράτασης,

         ΑΠΟΦΑΣΙΖΕΙ:
   Άρθρο 1
   Θέμα
   Συστήνεται ομάδα εμπειρογνωμόνων για τα Ευφυή Συστήματα Μεταφορών, εφεξής «η ευρωπαϊκή συμβουλευτική ομάδα ΕΣΜ».
   Άρθρο 2
   Καθήκοντα
   Τα καθήκοντα της ευρωπαϊκής συμβουλευτικής ομάδας ΕΣΜ είναι:

               α)

               να επικουρεί την Επιτροπή στην προετοιμασία των προδιαγραφών που θα εγκριθούν ως πράξεις κατ’ εξουσιοδότηση βάσει της οδηγίας ΕΣΜ, παρέχοντας κυρίως συμβουλές σχετικά με τις τεχνικές και τις εμπορικές πτυχές που σχετίζονται με αυτές·

               β)

               να παρακολουθεί την εξέλιξη της πολιτικής στο πεδίο των ΕΣΜ, να συμβουλεύει και να καθοδηγεί την Επιτροπή για όλα τα άλλα θέματα (που δεν συνδέονται άμεσα με τις προδιαγραφές) τα οποία σχετίζονται με την ανάπτυξη και χρήση των ΕΣΜ στην Ένωση·

               γ)

               να διασφαλίζει την ανταλλαγή εμπειριών και ορθών πρακτικών σχετικά με την ανάπτυξη και λειτουργία των ΕΣΜ.

         Άρθρο 3
   Διαβούλευση
   Η Επιτροπή μπορεί να απευθύνεται για συμβουλές στην ευρωπαϊκή συμβουλευτική ομάδα ΕΣΜ για οποιοδήποτε θέμα σχετικά με την ανάπτυξη και χρήση των ΕΣΜ στην Ένωση και να παροτρύνει τα μέλη της να προτείνουν και άλλα θέματα προς συζήτηση.
   Άρθρο 4
   Σύνθεση — Διορισμός
   1.   Η ευρωπαϊκή συμβουλευτική ομάδα ΕΣΜ απαρτίζεται από 25 μέλη.
   2.   Τα μέλη είναι:

               —

               άτομα που διορίζονται για να εκπροσωπούν τα συμφέροντα των άμεσα ενδιαφερόμενων σε συγκεκριμένο τομέα πολιτικής· δεν εκπροσωπούν έναν μόνο ενδιαφερόμενο,
               ή

               —

               οργανώσεις, υπό την ευρεία έννοια του όρου, όπου συμπεριλαμβάνονται εταιρείες, ενώσεις, μη κυβερνητικές οργανώσεις, συνδικάτα, πανεπιστήμια, ερευνητικά ιδρύματα, οργανισμοί της Ένωσης, όργανα της Ένωσης και διεθνείς οργανισμοί.

         3.   Τα μέλη διορίζονται από τον Γενικό Διευθυντή της ΓΔ Κινητικότητας και Μεταφορών και είναι ειδικοί ή οργανώσεις που εκπροσωπούν τα ενδιαφερόμενα μέρη που απαριθμούνται στο άρθρο 16 της οδηγίας 2010/40/ΕΕ, με αρμοδιότητα στους τομείς που αναφέρονται στο άρθρο 2 και στο άρθρο 3, οι οποίοι ανταποκρίθηκαν στην πρόσκληση υποβολής υποψηφιοτήτων.
   4.   Τα μέλη διορίζονται για τρία έτη και ασκούν τα καθήκοντά τους μέχρι τη λήξη της θητείας τους. Η θητεία τους είναι ανανεώσιμη.
   5.   Η Επιτροπή ή οι υπηρεσίες της καταρτίζουν πίνακα επιτυχόντων με τους κατάλληλους υποψηφίους ο οποίος χρησιμοποιείται για τον διορισμό κατάλληλων αναπληρωτών. Η Επιτροπή ή οι υπηρεσίες της ζητούν από τους υποψηφίους τη συγκατάθεσή τους πριν συμπεριλάβουν τα ονόματά τους στον πίνακα.
   6.   Τα μέλη που δεν είναι πλέον σε θέση να συμβάλλουν αποτελεσματικά στις εργασίες της ευρωπαϊκής συμβουλευτικής ομάδας ΕΣΜ, τα μέλη που παραιτούνται ή δεν πληρούν τις προϋποθέσεις της παραγράφου 3 του παρόντος άρθρου ή του άρθρου 339 της συνθήκης για τη λειτουργία της Ευρωπαϊκής Ένωσης μπορούν να αντικατασταθούν για το υπόλοιπο της θητείας τους.
   7.   Τα ονόματα των μελών δημοσιεύονται στο μητρώο των ομάδων εμπειρογνωμόνων της Επιτροπής και άλλων παρόμοιων οντοτήτων («το μητρώο») (3).
   8.   Τα δεδομένα προσωπικού χαρακτήρα συγκεντρώνονται, υφίστανται επεξεργασία και δημοσιεύονται σύμφωνα με τον κανονισμό (ΕΚ) αριθ. 45/2001.
   Άρθρο 5
   Λειτουργία
   1.   Στην ευρωπαϊκή συμβουλευτική ομάδα ΕΣΜ προεδρεύει εκπρόσωπος της Επιτροπής.
   2.   Κατόπιν συμφωνίας με τις υπηρεσίες της Επιτροπής, η ευρωπαϊκή συμβουλευτική ομάδα ΕΣΜ μπορεί να συστήσει υποομάδες για την εξέταση ειδικών θεμάτων βάσει του καταστατικού που θεσπίζεται από την ευρωπαϊκή συμβουλευτική ομάδα ΕΣΜ. Οι εν λόγω υποομάδες διαλύονται αμέσως μετά την εκπλήρωση της αποστολής τους.
   3.   Ο εκπρόσωπος της Επιτροπής μπορεί να προσκαλέσει εμπειρογνώμονες εκτός της ευρωπαϊκής συμβουλευτικής ομάδας ΕΣΜ με ειδικές γνώσεις σε ένα θέμα της ημερήσιας διάταξης, προκειμένου να συμμετάσχουν εκτάκτως στις εργασίες της ομάδας ή της υποομάδας. Επιπλέον, ο εκπρόσωπος της Επιτροπής μπορεί να εκχωρήσει καθεστώς παρατηρητή σε άτομα ή οργανισμούς.
   4.   Τα μέλη των ομάδων εμπειρογνωμόνων και οι εκπρόσωποί τους, καθώς και οι προσκεκλημένοι εμπειρογνώμονες και παρατηρητές, τηρούν τις διατάξεις περί επαγγελματικού απορρήτου που προβλέπονται από τις συνθήκες και τους εκτελεστικούς τους κανονισμούς, καθώς και τους κανόνες ασφαλείας της Επιτροπής για την προστασία διαβαθμισμένων πληροφοριών ΕΕ που προβλέπονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής (4). ΣΕ περίπτωση μη τήρησης των εν λόγω διατάξεων, η Επιτροπή μπορεί να λάβει όλα τα κατάλληλα μέτρα.
   5.   Οι συνεδριάσεις των ομάδων εμπειρογνωμόνων και των υποομάδων πραγματοποιούνται στα γραφεία της Επιτροπής. Η Επιτροπή παρέχει γραμματειακή υποστήριξη. Στις συνεδριάσεις της ευρωπαϊκής συμβουλευτικής ομάδας ΕΣΜ και των υποομάδων μπορούν να συμμετέχουν και άλλοι υπάλληλοι της Επιτροπής που ενδιαφέρονται για τις εν λόγω εργασίες.
   6.   Η ευρωπαϊκή συμβουλευτική ομάδα ΕΣΜ θεσπίζει τον εσωτερικό της κανονισμό με βάση τους πρότυπους διαδικαστικούς κανόνες για τις ομάδες εμπειρογνωμόνων.
   7.   Η Επιτροπή δημοσιεύει τις σχετικές πληροφορίες για τις δραστηριότητες της ευρωπαϊκής συμβουλευτικής ομάδας ΕΣΜ είτε με καταγραφή τους στο μητρώο ή μέσω ενός συνδέσμου του μητρώου που παραπέμπει σε ειδικό ιστότοπο.
   Άρθρο 6
   Έξοδα συνεδριάσεων
   1.   Οι συμμετέχοντες στις δραστηριότητες της ευρωπαϊκής συμβουλευτικής ομάδας ΕΣΜ δεν αμείβονται για τις υπηρεσίες που παρέχουν.
   2.   Τα οδοιπορικά και τα έξοδα διαμονής των συμμετεχόντων στις δραστηριότητες της ευρωπαϊκής συμβουλευτικής ομάδας ΕΣΜ αποδίδονται από την Επιτροπή σύμφωνα με τα ισχύοντα στην Επιτροπή.
   3.   Τα εν λόγω έξοδα αποδίδονται εντός των ορίων των διαθέσιμων πιστώσεων που διατίθενται στο πλαίσιο της ετήσιας διαδικασίας κατανομής πόρων.
   Άρθρο 7
   Εφαρμογή
   Η παρούσα απόφαση εφαρμόζεται έως τις 27ης Αυγούστου 2017.

      Βρυξέλλες, 4 Μαΐου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 207 της 6.8.2010, σ. 1.

      (2)  ΕΕ L 8 της 12.1.2001, σ. 1.

      (3)  Τα μέλη που δεν επιθυμούν τη δημοσιοποίηση των ονομάτων τους μπορούν να ζητήσουν παρέκκλιση από τον εν λόγω κανόνα. Το αίτημα της μη δημοσιοποίησης του ονόματος ενός μέλους ομάδας εμπειρογνωμόνων πρέπει να θεωρείται δικαιολογημένο εάν η δημοσιοποίηση ενδέχεται να θέσει σε κίνδυνο την ασφάλεια ή την ακεραιότητά του ή να βλάψει αδικαιολόγητα την ιδιωτική του ζωή.

      (4)  Απόφαση 2001/844/ΕΚ, ΕΚΑΧ, Ευρατόμ της Επιτροπής, της 29ης Νοεμβρίου 2001, για την τροποποίηση του εσωτερικού κανονισμού της (ΕΕ L 317 της 3.12.2001, σ. 1).


title: Απόφαση του Συμβουλίου, της 23ης Ιανουαρίου 2017, για τον διορισμό ενός τακτικού και ενός αναπληρωματικού μέλους του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για τη Σλοβακία και το Ηνωμένο Βασίλειο

text:
               27.1.2017

               EL

               Επίσημη Εφημερίδα της Ευρωπαϊκής Ένωσης

               C 27/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιανουαρίου 2017
   για τον διορισμό ενός τακτικού και ενός αναπληρωματικού μέλους του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για τη Σλοβακία και το Ηνωμένο Βασίλειο
   (2017/C 27/04)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, σχετικά με την ίδρυση Ευρωπαϊκού Οργανισμού για την Ασφάλεια και την Υγεία στην Εργασία (1), και ιδίως το άρθρο 8,
   Έχοντας υπόψη τον κατάλογο υποψηφίων που υπέβαλαν στο Συμβούλιο οι κυβερνήσεις των κρατών μελών και οι οργανώσεις των εργαζομένων και των εργοδοτών,
   Έχοντας υπόψη τους καταλόγους των τακτικών και των αναπληρωματικών μελών της συμβουλευτικής επιτροπής για την ασφάλεια και την υγεία στον χώρο εργασίας,
   Εκτιμώντας τα ακόλουθα:

               (1)

               Με την απόφαση της 17ης Οκτωβρίου 2016 (2) το Συμβούλιο διόρισε τα τακτικά και τα αναπληρωματικά μέλη του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για την περίοδο από 8ης Νοεμβρίου 2016 έως 7ης Νοεμβρίου 2019.

               (2)

               Η κυβέρνηση τη Σλοβακίας υπέβαλε μία υποψηφιότητα για την πλήρωση μιας θέσης.

               (3)

               Η οργάνωση εργοδοτών Businesseurope υπέβαλε μία υποψηφιότητα για την πλήρωση μιας θέσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κάτωθι διορίζονται τακτικό και αναπληρωματικό μέλος του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για την περίοδο που λήγει στις 7 Νοεμβρίου 2019:
   I.   ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

               Κράτος

               Τακτικό μέλος

               Αναπληρωματικό μέλος

               Σλοβακία

               κ. Lucia SABOVÁ DANKOVÁ

   ΙΙ.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Κράτος

               Τακτικό μέλος

               Αναπληρωματικό μέλος

               Ηνωμένο Βασίλειο

               κ. Terry WOOLMER

         Άρθρο 2
   Το Συμβούλιο θα προβεί σε μεταγενέστερη ημερομηνία στον διορισμό των τακτικών και των αναπληρωματικών μελών για τα οποία δεν έχουν ακόμη υποβληθεί υποψηφιότητες.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 23 Ιανουαρίου 2017.

            Για το Συμβούλιο

            Ο Πρόεδρος

         R. GALDES

      (1)  ΕΕ L 216 της 20.8.1994, σ. 1.

      (2)  Απόφαση του Συμβουλίου, της 17ης Οκτωβρίου 2016, για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την ασφάλεια και την υγεία στην εργασία (ΕΕ C 386 της 20.10.2016, σ. 3).


title: 2012/552/ΕΕ, Ευρατόμ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή για την εκτέλεση του προϋπολογισμού του Εκτελεστικού Οργανισμού του Διευρωπαϊκού Δικτύου Μεταφορών για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/96

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή για την εκτέλεση του προϋπολογισμού του Εκτελεστικού Οργανισμού του Διευρωπαϊκού Δικτύου Μεταφορών για το οικονομικό έτος 2010
   (2012/552/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 – C7-0256/2011] (2),

               —

               έχοντας υπόψη τους ετήσιους λογαριασμούς του Εκτελεστικού Οργανισμού του Διευρωπαϊκού Δικτύου Μεταφορών για το οικονομικό έτος 2010,

               —

               έχοντας υπόψη την έκθεση της Επιτροπής για τη συνέχεια που δόθηκε στην απόφαση απαλλαγής για το οικονομικό έτος 2009 [COM(2011) 736] και τα έγγραφα εργασίας των υπηρεσιών της Επιτροπής που συνοδεύουν την εν λόγω έκθεση [SEC(2011) 1350 και SEC(2011) 1351],

               —

               έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που διεξήχθησαν το 2010 [COM(2011) 643] καθώς και το έγγραφο εργασίας των υπηρεσιών της Επιτροπής που συνοδεύει την έκθεση αυτή [SEC(2011) 1189],

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Εκτελεστικού Οργανισμού του Διευρωπαϊκού Δικτύου Μεταφορών για το οικονομικό έτος 2010 συνοδευόμενη από την απάντηση του Οργανισμού (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2012, σχετικά με τη χορήγηση απαλλαγής στους εκτελεστικούς οργανισμούς όσον αφορά την εκτέλεση του προϋπολογισμού για το οικονομικό έτος 2010 [06084/2012 – C7-0052/2012], και επισημαίνοντας ότι το Ηνωμένο Βασίλειο, οι Κάτω χώρες και η Σουηδία αρνήθηκαν για πρώτη φορά να προτείνουν τη χορήγηση απαλλαγής,

               —

               έχοντας υπόψη τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης και το άρθρο 106α της Συνθήκης Ευρατόμ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 55, 145, 146 και 147,

               —

               έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (6), και ιδίως το άρθρο 14 παράγραφος 3,

               —

               έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (7), και ιδίως το άρθρο 66 πρώτο και δεύτερο εδάφιο,

               —

               έχοντας υπόψη την απόφαση 2007/60/ΕΚ της Επιτροπής, της 26ης Οκτωβρίου 2006, για τη σύσταση του Εκτελεστικού Οργανισμού του Διευρωπαϊκού Δικτύου Μεταφορών κατ’ εφαρμογή του κανονισμού (ΕΚ) αριθ. 58/2003 του Συμβουλίου (8),

               —

               έχοντας υπόψη το άρθρο 76 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων ενδιαφερομένων επιτροπών (Α7-0098/2012),

               Α.

               λαμβάνοντας υπόψη ότι δυνάμει του άρθρου 17 παράγραφος 1 της Συνθήκης για την Ευρωπαϊκή Ένωση η Επιτροπή εκτελεί τον προϋπολογισμό και διαχειρίζεται τα προγράμματα και ότι, δυνάμει του άρθρου 317 της Συνθήκης για τη λειτουργία της Ευρωπαϊκής Ένωσης, το πράττει σε συνεργασία με τα κράτη μέλη με δική της ευθύνη σύμφωνα με την αρχή της χρηστής δημοσιονομικής διαχείρισης,

               1.

               χορηγεί απαλλαγή στον διευθυντή του Εκτελεστικού Οργανισμού του Διευρωπαϊκού Δικτύου Μεταφορών όσον αφορά την εκτέλεση του προϋπολογισμού του Οργανισμού για το οικονομικό έτος 2010·

               2.

               καταγράφει τις παρατηρήσεις του στο ψήφισμα που αποτελεί αναπόσπαστο μέρος των αποφάσεων σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα III – Επιτροπή και Εκτελεστικοί Οργανισμοί·

               3.

               αναθέτει στον πρόεδρό του να διαβιβάσει την παρούσα απόφαση συνοδευόμενη από την απόφαση περί απαλλαγής σχετικά με την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα III – Επιτροπή και το ψήφισμα που αποτελεί αναπόσπαστο μέρος της, στον διευθυντή του Εκτελεστικού Οργανισμού του Διευρωπαϊκού Δικτύου Μεταφορών, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης και στο Ελεγκτικό Συνέδριο καθώς και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 366 της 15.12.2011, σ. 75.

      (4)  ΕΕ C 332 της 14.11.2011, σ. 134.

      (5)  ΕΕ L 248 της 16.9.2002, σ. 1.

      (6)  ΕΕ L 11 της 16.1.2003, σ. 1.

      (7)  ΕΕ L 297 της 22.9.2004, σ. 6.

      (8)  ΕΕ L 32 της 6.2.2007, σ. 88.


Avis juridique important

|

32003D0710

2003/710/ΕΚ: Απόφαση της Επιτροπής, της 9ης Οκτωβρίου 2003, περί αναθέσεως, σε εκτελεστικούς φορείς, της διαχείρισης της κοινοτικής ενίσχυσης για τα προενταξιακά μέτρα στους τομείς της γεωργίας και της αγροτικής ανάπτυξης, τα οποία εφαρμόζονται στη Δημοκρατία της Λιθουανίας κατά την προενταξιακή περίοδο

Επίσημη Εφημερίδα αριθ. L 258 της 10/10/2003 σ. 0037 - 0038

Απόφαση της Επιτροπήςτης 9ης Οκτωβρίου 2003περί αναθέσεως, σε εκτελεστικούς φορείς, της διαχείρισης της κοινοτικής ενίσχυσης για τα προενταξιακά μέτρα στους τομείς της γεωργίας και της αγροτικής ανάπτυξης, τα οποία εφαρμόζονται στη Δημοκρατία της Λιθουανίας κατά την προενταξιακή περίοδο(2003/710/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1266/1999 του Συμβουλίου, της 21ης Ιουνίου 1999, σχετικά με το συντονισμό της βοήθειας προς τις υποψήφιες χώρες στο πλαίσιο της προενταξιακής στρατηγικής και με την τροποποίηση του κανονισμού (ΕΟΚ) αριθ. 3906/89(1), και ιδίως το άρθρο 12 παράγραφος 2,τον κανονισμό (ΕΚ) αριθ. 1268/1999 του Συμβουλίου, της 21ης Ιουνίου 1999, για την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη σε υποψήφιες χώρες της κεντρικής και ανατολικής Ευρώπης κατά την προενταξιακή περίοδο(2), όπως τροποποιήθηκε τελευταία από τον κανονισμό (ΕΚ) αριθ. 696/2003(3), και ιδίως το άρθρο 4 παράγραφοι 5 και 6,Εκτιμώντας τα ακόλουθα:(1) Το ειδικό πρόγραμμα για τη γεωργία και την αγροτική ανάπτυξη για τη Δημοκρατία της Λιθουανίας (αποκαλούμενο στο εξής Sapard) εγκρίθηκε με την απόφαση της Επιτροπής της 27ης Νοεμβρίου 2000(4), τροποποιήθηκε τελευταία από την απόφαση της 9ης Σεπτεμβρίου 2003, σύμφωνα με το άρθρο 4 παράγραφοι 5 και 6 του κανονισμού (ΕΚ) αριθ. 1268/1999.(2) Η κυβέρνηση της Δημοκρατίας της Λιθουανίας και η Επιτροπή, ενεργώντας για λογαριασμό της Ευρωπαϊκής Κοινότητας, υπέγραψαν στις 5 Μαρτίου 2001 την πολυετή χρηματοδοτική συμφωνία που θεσπίζει το τεχνικό, νομικό και διοικητικό πλαίσιο για την εκτέλεση του προγράμματος Sapard, όπως τροποποιήθηκε τελευταία από την ετήσια χρηματοδοτική συμφωνία για το 2002, που υπεγράφη στις 17 Φεβρουαρίου 2003 και τελικά ισχύει από την 6η Ιουνίου 2003.(3) Η αρμόδια αρχή της Δημοκρατίας της Λιθουανίας έχει ορίσει τον εθνικό οργανισμό πληρωμών, που υπάγεται στο Υπουργείο Γεωργίας, για την υλοποίηση ορισμένων από τα μέτρα που αναλύονται στο πρόγραμμα Sapard. Το τμήμα Δημόσιου Ταμείου στους κόλπους του Υπουργείου Οικονομικών έχει οριστεί ως αρμόδιο για τις χρηματοδοτικές λειτουργίες που καλείται να επιτελεί στο πλαίσιο της υλοποίησης του προγράμματος Sapard.(4) Με βάση την κατά περίπτωση ανάλυση της ικανότητας διαχείρισης εθνικών και τομεακών προγραμμάτων/έργων, των διαδικασιών δημοσιονομικού ελέγχου και των δομών όσον αφορά τα δημόσια οικονομικά, όπως προβλέπεται στο άρθρο 12 παράγραφος 2 του κανονισμού (ΕΚ) αριθ. 1266/1999, η Επιτροπή εξέδωσε την απόφαση 2001/857/ΕΚ, της 26ης Νοεμβρίου 2001, για την ανάθεση, σε εκτελεστικούς φορείς, της διαχείρισης της κοινοτικής ενίσχυσης για τα προενταξιακά μέτρα, στους τομείς της γεωργίας και της αγροτικής ανάπτυξης, τα οποία εφαρμόζονται στη Δημοκρατία της Λιθουανίας κατά την προενταξιακή περίοδο(5), ως προς ορισμένα μέτρα που προβλέπονται στο πρόγραμμα Sapard.(5) Η Επιτροπή έχει διενεργήσει περαιτέρω ανάλυση βάσει του άρθρου 12 παράγραφος 2 του κανονισμού (ΕΚ) αριθ. 1266/1999 σε σχέση με το μέτρο 5 "Αναδάσωση γεωργικής γης και βελτίωση της δασικής υποδομής" και το μέτρο 8 "Τεχνική βοήθεια, ενημερωτικές εκστρατείες και εκστρατείες δημοσιότητας" όπως προβλέπονται στο πρόγραμμα Sapard. Η Επιτροπή θεωρεί, επίσης ως προς τα ανωτέρω μέτρα, ότι η Δημοκρατία της Λιθουανίας πληροί τις διατάξεις των άρθρων 4 έως 6 και του παραρτήματος του κανονισμού (ΕΚ) αριθ. 2222/2000 της Επιτροπής, της 7ης Ιουνίου 2000, για τον καθορισμό των χρηματοδοτικών κανόνων για την εφαρμογή του κανονισμού (ΕΚ) αριθ. 1268/1999 του Συμβουλίου για την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη σε υποψήφιες χώρες της κεντρικής και ανατολικής Ευρώπης κατά την προενταξιακή περίοδο(6), όπως τροποποιήθηκε τελευταία από τον κανονισμό (ΕΚ) αριθ. 188/2003(7), και τους ελάχιστους όρους που παρατίθενται στο παράρτημα του κανονισμού (ΕΚ) αριθ. 1266/1999.(6) Είναι επομένως σκόπιμο να αρθεί η απαίτηση της εκ των προτέρων έγκρισης, που αναφέρεται στο άρθρο 12 παράγραφος 1 του κανονισμού (ΕΚ) αριθ. 1266/1999, και να ανατεθεί, ως προς το μέτρο 5 και το μέτρο 8, η διαχείριση της ενίσχυσης, σε αποκεντρωμένη βάση, στον εθνικό οργανισμό πληρωμών, που υπάγεται στο Υπουργείο Γεωργίας, και στο τμήμα Δημόσιου Ταμείου στους κόλπους του Υπουργείου Οικονομικών στη Δημοκρατία της Λιθουανίας.(7) Ωστόσο, επειδή οι έλεγχοι που διεξήγαγε η Επιτροπή, για το μέτρο 5 και το μέτρο 8, βασίζονται σε ένα σύστημα το οποίο δεν λειτουργεί ακόμη πλήρως είναι, επομένως, σκόπιμο να ανατεθεί προσωρινώς η διαχείριση του προγράμματος Sapard στον εθνικό οργανισμό πληρωμών, που υπάγεται στο Υπουργείο Γεωργίας, και στο τμήμα Δημόσιου Ταμείου στους κόλπους του Υπουργείου Οικονομικών, σύμφωνα με το άρθρο 3 παράγραφος 2 του κανονισμού (ΕΚ) αριθ. 2222/2000.(8) Η πλήρης ανάθεση της διαχείρισης του προγράμματος Sapard διαβλέπεται μόνο αφού έχουν διεξαχθεί επιπλέον έλεγχοι, ώστε να διασφαλιστεί ότι το σύστημα λειτουργεί ικανοποιητικά και έχουν εφαρμοστεί τυχόν συστάσεις που ενδέχεται να εκδώσει η Επιτροπή, όσον αφορά την ανάθεση της διαχείρισης της ενίσχυσης στον εθνικό οργανισμό πληρωμών, που υπάγεται στο Υπουργείο Γεωργίας, και στο τμήμα Δημόσιου Ταμείου στους κόλπους του Υπουργείου Οικονομικών.(9) Στις 14 Ιουλίου 2003, οι αρχές της Λιθουανίας πρότειναν τους κανόνες επιλεξιμότητας των δαπανών σύμφωνα με το άρθρο 4 παράγραφος 1 τμήμα Β της πολυετούς χρηματοδοτικής συμφωνίας. Η Επιτροπή καλείται να λάβει απόφαση επί του ζητήματος αυτού,ΑΠΟΦΑΣΙΖΕΙ:Άρθρο 1Αίρεται η απαίτηση της εκ των προτέρων έγκρισης, εκ μέρους της Επιτροπής, της επιλογής των έργων και της ανάθεσης συμβάσεων, το μέτρο 5 και το μέτρο 8, από τη Δημοκρατία της Λιθουανίας, όπως προβλέπεται στο άρθρο 12 παράγραφος 1 του κανονισμού (ΕΚ) αριθ. 1266/1999.Άρθρο 2Η διαχείριση του προγράμματος Sapard ανατίθεται προσωρινώς:1. στον εθνικό οργανισμό πληρωμών (Nacionalné Mokéjimo agentura) που υπάγεται στο Υπουργείο Γεωργίας της Δημοκρατίας της Λιθουανίας, Gedimino pr. 19, LT-2025, Vilnius, Δημοκρατία της Λιθουανίας, για την υλοποίηση του μέτρου 5: "Αναδάσωση γεωργικής γης και βελτίωση της δασικής υποδομής" και του μέτρου 8: "Τεχνική βοήθεια, ενημερωτικές εκστρατείες και εκστρατείες δημοσιότητας" όπως καθορίζονται στο πρόγραμμα για τη γεωργία και την αγροτική ανάπτυξη, το οποίο εγκρίθηκε με την απόφαση της 27ης Νοεμβρίου 2000, όπως τροποποιήθηκε τελευταία από την απόφαση της 9ης Σεπτεμβρίου 2003 και2. στο Δημόσιο Ταμείο, στους κόλπους του Υπουργείου Οικονομικών, J. Tumo-vaiganto 8A/2, LT-2600, Vilnius, Δημοκρατία της Λιθουανίας, για τη διεκπεραίωση των χρηματοδοτικών λειτουργιών στο πλαίσιο της υλοποίησης του προγράμματος Sapard για τα μέτρα 5 και 8 για τη Δημοκρατία της Λιθουανίας.Άρθρο 3Οι δαπάνες κατ' εφαρμογή της παρούσας απόφασης είναι επιλέξιμες για κοινοτική συγχρηματοδότηση μόνο εφόσον πραγματοποιούνται από δικαιούχους από την ημερομηνία της παρούσας απόφασης, ή εάν πραγματοποιούνται αργότερα, από την ημερομηνία του μέσου με το οποίο καθίστανται δικαιούχοι για το υπόψη έργο, με εξαίρεση τις μελέτες σκοπιμότητας και συναφείς μελέτες και για τεχνική βοήθεια, ενημερωτικές εκστρατείες και εκστρατείες δημοσιότητας, οπότε η ημερομηνία αυτή θα είναι η 27η Νοεμβρίου 2000, υπό τον όρο πάντοτε ότι το ποσό δεν έχει πληρωθεί από τον εθνικό οργανισμό πληρωμών πριν από την ημερομηνία της παρούσας απόφασης.Άρθρο 4Υπό την επιφύλαξη τυχόν αποφάσεων με τις οποίες χορηγείται ενίσχυση προς μεμονωμένους δικαιούχους στο πλαίσιο του προγράμματος Sapard, εφαρμόζονται οι κανόνες επιλεξιμότητας των δαπανών όπως τους πρότεινε η Λιθουανία με την επιστολή της 14ης Ιουλίου 2003.Βρυξέλλες, 9 Οκτωβρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 161 της 26.6.1999, σ. 68.(2) ΕΕ L 161 της 26.6.1999, σ. 87.(3) ΕΕ L 99 της 17.4.2003, σ. 24.(4) C(2000) 3329 τελικό.(5) ΕΕ L 320 της 5.12.2001, σ. 44.(6) ΕΕ L 253 της 7.10.2000, σ. 5.(7) ΕΕ L 27 της 1.2.2003, σ. 14.


title: 2006/996/ΕΚ: Aπόφαση την οποία έλαβαν με κοινή συμφωνία οι αντιπρόσωποι των κυβερνήσεων των Κρατών Μελών, της 11ης Δεκεμβρίου 2006 , σχετικά με τον καθορισμό της έδρας του Ευρωπαϊκού Ινστιτούτου για την Ισότητα των Φύλων

text:
               30.12.2006

               EL

               Επίσημη Εφημερίδα της Ευρωπαϊκής Ένωσης

               L 403/61

         AΠΌΦΑΣΗ ΤΗΝ ΟΠΟΊΑ ΈΛΑΒΑΝ ΜΕ ΚΟΙΝΉ ΣΥΜΦΩΝΊΑ ΟΙ ΑΝΤΙΠΡΌΣΩΠΟΙ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 11ης Δεκεμβρίου 2006
   σχετικά με τον καθορισμό της έδρας του Ευρωπαϊκού Ινστιτούτου για την Ισότητα των Φύλων
   (2006/996/EK)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ,
   Έχοντας υπόψη το άρθρο 289 της συνθήκης για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Η ίδρυση Ευρωπαϊκού Ινστιτούτου για την Ισότητα των Φύλων προβλέπεται βάσει της πρότασης που υπέβαλε η Επιτροπή στις 10 Μαρτίου 2005, όπως τροποποιήθηκε με την πρότασή της τής 8ης Μαΐου 2006,

               (2)

               Πρέπει να καθορισθεί ο τόπος της έδρας του εν λόγω Ινστιτούτου,

         ΑΠΟΦΑΣΙΖΟΥΝ:
   Άρθρο 1
   Το Ευρωπαϊκό Ινστιτούτο για την Ισότητα των Φύλων έχει την έδρα του στη Βίλνα.
   Άρθρο 2
   Η παρούσα απόφαση, η οποία θα δημοσιευθεί στην Επίσημη Εφημερίδα της Ευρωπαϊκής Ένωσης, αρχίζει να ισχύει από την ημερομηνία έναρξης ισχύος του κανονισμού του Ευρωπαϊκού Κοινοβουλίου και του Συμβουλίου σχετικά με την ίδρυση Ευρωπαϊκού Ινστιτούτου για την Ισότητα των Φύλων.

      Βρυξέλλες, 11 Δεκεμβρίου 2006.

            Ο Πρόεδρος

         E. TUOMIOJA